Girelės Švč. Dievo Motinos Užtarėjos sentikių cerkvė
55°25′58.21″ š. pl. 24°52′54.15″ r. ilg.﻿ / ﻿55.4328361°š. pl. 24.8817083°r. ilg.﻿ / 55.4328361; 24.8817083 Girelės Švč. Dievo Motinos Užtarėjos sentikių cerkvė – neveikiantys sentikių maldos namai Girelės kaime, už 2,5 km į vakarus nuo Kavarsko. Tai viena iš dviejų Anykščių rajone išlikusių medinių cerkvių – antroji yra Paežerių Švč. Dievo Motinos Dangun ėmimo cerkvė prie Viešintų. Pasiekiama pasukus iš kelio  1231  Kavarskas–Budriai–Šoveniai  į pietus, toliau apie 1 km pagrindine gyvenvietės gatve. Ji yra medinė, suręsta iš sienojų ir apkalta kelių krypčių lentomis. 2020 m. įrašyta į Kultūros vertybių registrą.